Bybelstudie en Bybelskool – Pierneef Gemeente
Kleingroep elke 2de Donderdag soos aangedui op die afkondigings 18:30. Kontak ds Grobler
(076 841 1568) indien jy wil deel word.
Woensdae aande 18:30-19:30
Die Bybelskool bied op 'n unieke en dinamiese wyse 'n oorsig van die Bybel aan. Deur 'n beter kennis van die Bybel word 'n dieper kennis en begrip bekom van God die Vader, Seun en Heilige Gees, en sodoende word die geloof in God tot praktiese uitlewing gebring.
Chris van Wyk se Bybelskool materiaal word saam met ander bronne gebruik om die Bybeboeke meer in diepte te behandel.
Indien jy die Teksgedeeltes wat behandel word, by die huis voorberei, gebruik gerus hierdie metode wat gebaseer is op Lectio Divina en die luistersiklus van die Seisoen van Luister:
Die byeenkoms is gratis, en enige iemand is welkom! Indien u wil uitvind wat die die huidige tema/ Bybelboek is wat behandel word, kontak gerus die kerkkantoor.
Net soos met die Bybelskool word daar deur al die boeke van die Bybel gelees. Daar is gedurig artikels en briewe in die dagblaaie wat baie mense laat wonder oor aspekte van ons godsdiens. Veral die gesag van die Skrif is kwaai in die spervuur. Verder is daar 'n hele klomp sake wat verband hou met ons geestelike groei sodat ons dit kan regkry om an die eise van elke dag se lewe te kan voldoen. Dinge soos die hantering van verhoudings, konflik, finansies, siekte, traumatiese ervarings, ens klop byna daagliks aan ons deur. Hoe maak ons as gelowiges met al hierdie dinge?
In die Bybelstudie word mens aangemoedig om deuglik deur die hoofstukke ook op jou eie tyd te lees, en daarvoor word die Lectio Divina metode aanbeveel:
Kontak gerus die kerkkantoor vir navrae oor die Tema waarmee ons besig is
Bybelstudie- en Bybelskoolmateriaal
Laai die nuutste Bybelstudiemateriaal hier af! Vir vorige materiaal, gaan besoek gerus ons argiewe bladsy. Ons is tans besig met verhale uit die Kinderbybel. As aanvullende notas, kyk gerus na die notas van Ds Chris van Wyk.